als_Latn dik_Latn sag_Latn
Mbi 2.000 nxënës të shkollave të mesme përfituan nga projekti i Programi të Tribunalit për Komunikim dhe Ndërgjegjësim
(Vetëm për mediat. Nuk është dokument zyrtar)
Hagë, 5 qershor 2012
JKE/CS/PR1506a
Mbi 2.000 nxënës të shkollave të mesme përfituan nga projekti i Programi të Tribunalit për Komunikim dhe Ndërgjegjësim
Projekti unik i Programit të Tribunalit për Komunikim dhe Ndërgjegjësim, për informacion dhe komunikim me të rinjtë e shkollave të mesme anembanë ish-Jugosllavisë shënon sot mbylljen me ligjëratën e 50-të në gjimnazin “Eqrem Çabej” në Vushtrri të Kosovës.
Që prej dhjetorit të shkuar mbi 2,000 nxënës nga Bosnjë-Hercegovina, Kroacia, Serbia dhe Kosova u njohën me punën e Tribunalit dhe sukseset e tij në nxjerrjen para drejtësisë të personave përgjegjës për shkelje të rënda të së drejtës humanitare ndërkombëtare të kryera në ish-Jugosllavi gjatë viteve ‘90.
Nxënësit pjesëmarrës mësuan mbi proceset gjyqësore të përfunduara nga Tribunali që kishin lidhje me vendet dhe popujt e tyre, kontributin e këtyre proceseve në vërtetimin e fakteve dhe ndikimin e punës së Tribunalit në zhvillimin e shtetit ligjor në rajon.
Ligjëratat u mbajtën në disa nga vendet më të prekura nga luftërat e viteve ’90 ndër të tjera në Foçë, Srebrenicë, Vishegrad, Prijedor, Mostar, Vukovar, Zadar, Petrinjë, Kaçanik, Gllogoc.
Duke komentuar vlerën e projektit për shkollat e mesme, Nerma Jelaçiq, drejtuese e programit të Tribunalit u shpreh: “Ky projekt i nxiti të rinjtë të kuptojnë rëndësinë e punës dhe arritjeve të Tribunalit në rimëkëmbëjen e shoqërisë dhe ta gjykojnë përvojën personale brenda kuadrit më të gjerë të drejtësisë, në ballafaqimin me të kaluarën dhe rimëkëmbëjen shoqërore pas konfliktit. U jemi mirënjohës Bashkimit Evropian dhe qeverisë së Finlandës po ashtu si edhe atyre qeverive të vendeve të ish-Jugosllavisë që ndihmuan projektin.”
Së shpejti do të dalë një raport përmbledhës mbi projektin me mendimet e nxënësve mbi Tribunalin dhe procesin e ballafaqimit me të kaluarën.
Duke qenë se TPNJ-ja është drejt përmbylljes së mandatit të vet, Programi për Komunikim dhe Ndërgjegjësim po i dendëson përpjekjet për më shumë informim të popullatës së vendeve të ish-Jugosllavisë në lidhje me punën e Tribunalit. Në këtë mënyrë Programi për Komunikim dhe Ndërgjegjësim synon të rrënjosë trashëgiminë e Tribunalit anembanë rajonit të ish-Jugosllavisë.
Programi i Tribunalit për Komunikim dhe Ndërgjegjësim gëzon mbështetje të vazhdueshme të Bashkimit Evropian dhe puna e tij me të rinjtë e vendeve të ish-Jugosllavisë ndihmohet zemërgjerësisht nga qeveria finlandeze.
Më shumë informacion në lidhje me Programin për Komunikim dhe Ndërgjegjësim mund të gjendet në faqen e Tribunalit.
*****
Nëse dëshironi të ndihmoni apo të merrni pjesë në Programin e Tribunalit për Komunikim dhe Ndërgjegjësim, jeni të lutur të kontaktoni Nerma Jelaçiq, Drejtuese e Programit për Komunikim dhe Ndërgjegjësim, në jelacic@un.org ose në numrin e telefonit +31 70 512 5066
*****
International Criminal Tribunal for the former Yugoslavia
For more information, please contact our Media Office in The Hague
Tel.: +31-70-512-8752; 512-5343; 512-5356 - Email: press@icty.org
Follow ICTY on Twitter and Youtube
als_Latn als_Latn als_Latn lmo_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn unk als_Latn unk eng_Latn eng_Latn zho_Hant eng_Latn